גיאוגרפיה, כיתה ו' ח' טבת תשע''ה

נושא השיעור: רמת הגולן ורכס החרמון

מטרות השיעור: הכרת האזור של רמת הגולן ורכס החרמון - מיקום ומאפיינים גיאוגרפיים

הכרת המושג "אדמת בזלת" והיווצרותה

פתיחה: המורה מראה לתלמידות אנימציה של היווצרות הר געש.

המגמה נמצאת במעמקי כדור הארץ. שם נוצרים לחצים שונים שגורמים לעתים להתפרצות של המגמה החוצה דרך סדקים בסלעים או דרך פתחיהם של הרי געש. כשהמגמה פורצת החוצה היא נקראת לבה. היא זורמת וממלאת סדקים וחללים, וכך היא "מיישרת" את פני השטח ויוצרת נוף שטוח. כאשר הלבה מתקררת ומתקשה היא הופכת לסוגים שונים של סלעים, ואחד מהם הוא הבזלת. ברבות השנים, חלק מסלעי הבזלת מתפורר והופך לקרקע בזלת, שהיא קרקע שחורה ופורייה מאוד.

הקרקע הזו מכסה בשכבות עבות את האזור עליו נלמד היום: רמת הגולן. מקורם של סלעי הבזלת בחומר הרך, הסמיך והלוהט הקרוי מגמה, כנ''ל.

נכיר את רמת הגולן:

אמנם יש בארץ כמה רמות, אבל כשאומרים "הרמה" מתכוונים לרמת הגולן.

נערוך תחרות, וממנה נסיק מסקנות:

1. מציאת נתוני גובה אודות איזורים שונים ברמת הגולן המוכיחים כי :

**גובה האיזור אינו אחיד לכל אורכו**

1. מציאת מספר רב ביותר של נחלים (נקודה לכל נחל). מציאת מקורות נחל ירמוך – אחד הנחלים החשובים ברמת הגולן, ולאן הוא נשפך.

**נחלים רבים חוצים את האיזור**

הירמוך נקבע כקו גבול בין 3 מדינות – אילו?